M.V: Nu sunt chiar în zona Prăpăstiilor, tăierile sunt undeva mai sus de Prăpăstii pentru că prăpăstiile sunt rezervație naturală și zonă de protecție strictă a Parcului...

E un parchet avizat de către Administrația Parcului, lucrări speciale de conservare, care sunt în conformitate si cu planul de management și cu amenajamentul silvic. Parchetul sau pădurea este administrată de către Direcția Silvică Brașov, Ocolul Silvic Brașov și a fost câștigată legal, în urma unei licitații de către o firmă de exploatare care realizează exploatarea masei loemanose din zona respectivă.

Volumul total este de 1260 de metri cubi care se exploatează, volum care reprezinta 10 la sută (pentru că așa e regula la lucrări speciale de conservare) 10 la sută din volumul total al lemnului, al pădurii care există în parcela respectivă.

Rep: Am înțeles unde au loc tăierile. Întrebarea mea este pe unde se face transportul? Nu prin Prăpăstii?

MV: Transportul se face pe drumul forestier din Prăpăstiile Zărneștiului. Este singura cale pe care se poate scoate lemnul din zona respectivă. Drumul este forestier. Tăierile sunt cu restricție - asta înseamnă că se fac doar pe perioada de iarnă, pentru că în parcela respectivă exista regenerare naturala și restricția - tocmai ăsta este rostul ei, să fie protejat semințișul care există în zona respectivă pentru că încă mai este zăpadă. Până pe 15 aprilie firma trebuie să termine exploatarea, s-ar putea câteva zile să mai dureze în schimb transportul.

Rep: Cum spuneați că sunt Prăpăstiile? Că sunt zonă de care?

MV: Zonă de protecție strictă a Parcului. Este fostă rezervație naturală care a fost inclusă în zona de protecție strictă a Parcului. Bineînțeles, cu excepția drumului. Drumul forestier nu e zonă de protecție strictă a Parcului. Acolo este un drum forestier care a existat dintotdeauna, pe care s-a scos lemn.

Rep: Practic camioanele cu lemne traversează Prăpăstiile, deci traversează cumva și această zonă de protecție strictă

MV: Da, trec pe drumul forestier din Prăpăstiile Zărneștiului.

Rep: Pe același drum pe care, eu de exemplu, dacă vreau să vizitez Prăpăstiile plătesc 5 lei.

MV: Da.

Rep: Nu afectează această zonă camioanele cu tonajul lor? Pentru că eu mă plimbam la un moment dat pedestru si incepusera sa se disloce niste pietre.

MV: Da, pietrele se dislocă oricum pentru ca este acest fenomen de ingheț -dezgheț tot timpul în zona respectivă, mai ales primăvara, sunt si ploi, se topeste gheața care e in fisurile din stânca. Sunt caderi de pietre, da.

Rep: De câte ori trec camioanele?

MV: Cred că de două-trei ori pe zi. Patru..

Rep: Ce înseamnă această traversare a camioanelor pentru caprele negre?

MV: Chiar azi (n.r luni) am avut o acțiune de monitorizare în zonă și caprele sunt tot acolo. Sunt și în zona de creastă, dar am văzut două capre și în Prăpăstii...

Este un drum forestier...în fiecare an s-au facut exploatari mai sus iar singura cale de scos lemnul din munte e pe acolo.

Rep: Eu inteleg ce spuneti. Nu găsiți însă un pic ciudată situația: adică pentru accesul pedestru există un tarif și pentru traversarea...

MV: Nu există un tarif. Există un tarif de vizitare a Parcului. Noi am pus acolo o barieră. Toata lumea am vazut ca a apreciat acest lucru, tocmai ca sa nu se intre cu mașinile, cu manele, să facă focul etc si oamenii să se poata bucura de zona respectivă. Aceasta este o activitate economică. Atâta timp cât legislația permite exploatarea de lemn în parcurile naționale nu avem ce face. Nu avem cum s-o evităm.

Mircea Vergheleț, directorul Parcului Național Piatra Craiului